Ihre Sprache: Deutsch Niedersorbisch Obersorbisch
Beschreibung
Štó njeby chcył kaž prawy kuchar pjec a warić? Swojich lubych abo přećelow překwapić ze słódnym menijom? Warjenska kniha z pjera znateho serbskeho kucharja Tomaša Lukaša přeprošuje dźěći wot wosom lět a cyłu swójbu na dyrdomdej do kuchnje. Nimo zdźěla hižo w Płomjenju wozjewjenych nadeńdźeće w předležacej warjenskej knize cyle nowe recepty, hač su to mały přikusk, słódna poliwka, tykanc, lazanja abo tež ─ za pokročenych a znajerjow kuchinskeho dźěła samo nukl w salmorejo-jušce. Na jednore a přehladne wašnje wopisuje a pokazuje Tomaš Lukaš krok po kroku, kak so wšo spřihotuje, nawari abo napječe. W dodawku nadeńdźeće přehlad wužiwanych a znatych zelow a korjeninow kaž tež mały praktiski słowničk. Dźakowano praktiskeje spiraloweje wjazbje móžeće sej knihu na kóžde městno w kuchni stajić, zo njebyšće při dźěle přehlad zhubili. Tuž dajće so překwapić a wosebje dajće sej słodźeć!
deu_Latn deu_Latn szl_Latn